Foto: AFP AQShning sobiq prezidenti Barak Obama (2009-2017 yillar) Argentina rahbari Maurisio Makri tomonidan 5 oktabr, payshanba kuni Buenos-Ayres viloyatida bo‘lib o‘tadigan ikki tomonlama uchrashuvda qabul qilinadi. «Makri Obamani shu payshanba kuni «Olivos» qarorgohida qabul qiladi», - deya xabar bergan RIA Novosti Argentina TIVdagi manbalarga asosan. Ertasi kuni, 6 oktabrda Obama Kordoba viloyatiga borib, gubernator Xuan Skiaretti bilan uchrashishni rejalashtirmoqda. Bundan tashqari, AQShning sobiq prezidenti 5-6 oktabr kunlari Kordoba shahrida bo‘lib o‘tadigan «Yashil iqtisodiyot» forumida ishtirok etadi. 2016 yilning mart oyida Obama so‘nggi 19 yil ichida Argentinaga rasmiy tashrif bilan borgan Qo‘shma Shtatlarning birinchi prezidenti bo‘ldi.